Sol (moneiz Perou)

Ar sol eo moneiz Perou (liester e spagnoleg: soles; arouez voneiz: S/) . Rannet eo e 100 santim (céntimo). PEN eo kod ISO 4217 ar moneiz.

Ar sol en deus kemeret plas an inti, moneiz kent Perou, e 1991, hag an anv a ra dave d'ar moneiz a veze implijet er vro etre 1863 ha 1985. Dont a ra an anv eus al latin solidus, ha talvezout a ra sol kement hag "heol" e spagnoleg. Ur c'hendalc'h a zo gant an inti eta, peogwir e oa anvet diwar Inti, doue an Heol evit an Inkaed.

Pa oa lañset e 1991 e oa anvet nuevo sol ("sol nevez") ent-ofisiel, met d'an 13 a viz Du 2015 e voe divizet gant Kendalc'h Perou adenvel ar moneiz sol end-eeun.

 Istor 
Ar moneizioù implijet a-raok ar sol a-vremañ a oa:
 ar real trevadennel spagnol eus ar  betek an  kantved, 8 real a dalveze 1 peso.
 ar real perouat eus 1822 betek 1863. Da gentañ e talveze ur real 1⁄8 peso, goude e voe lakaet en amred reales o talvezout 1⁄10 peso e 1858 evit mont d'un niverañ dekvenndek eus ar moneiz.
 ar sol pe sol de oro eus 1863 da 1985, gant 1 sol = 10 reales.
 an inti eus 1985 betek 1991, gant 1 inti = 1000 soles de oro.

Abalamour da stad fall an armerzh ha d'ar gourmonc'hwez e dibenn ar bloavezhioù 1980 e voe dilezet an inti gant ar gouarnamant ha lakaet ar sol da voneiz nevez ar vro San José State University Department of Economics, The economic history and the economy of Peru. Kavet d'an 11 a viz Gouere 2007.. Roet e voe lañs dezhañ d'ar  a viz Gouere 1991 gant al lezenn niv. 25 295 evit kemer plas an inti gant ur feur ag 1 sol evit 1 000 000 a inti-où, pe un inti millón Law No. 25.295, Unidad Monetaria Nuevo Sol, 3 a viz Genver 1991. Pezhioù ar moneiz nevez a voe lakaet en amred d'ar  1991 hag ar bilhedoù d'an 13 a vi Du 1991. Abaoe ar mare-se en deus miret ar sol ur monc'hwez a 1,5%. Abaoe m'eo bet skignet eo deuet a-benn da virout ur feur eskemm etre S/2,2 ha S/4,13 dre zollar stadunanat.

 Pezhioù moneiz 
Roet e voe lañs d'ar pezhioù moneiz e 1991, displeget e 1, 5, 10, 20 ha 50 céntimos hag ur sol. Ouzhpennet e voe ar pezhioù 2 sol ha 5 sol e 1994. Dont a reas ar pezhioù ur santim da vezañ dizimplijet ha lamet e voent eus an amred d'ar  a viz Mae 2011, kement-hall a c'hoarvezas gant ar pezhioù 5 santim d'ar  a viz Genver 2019. MONEDAS DE 5 CÉNTIMOS DEJARÁN DE CIRCULAR DESDE EL 1 DE ENERO DE 2019, lec'hienn Bank Kreiz Mirout Perou, 31 a viz Here 2018

Diskouez a reer en holl bezhioù ardamezioù Perou kelc'hiet gant an destenn Banco Central de Reserva del Perú ("Bank Kreiz Mirout Perou").

 Skeudenn Talvoudegezh Treuzkiz (mm) Tevder (mm) Pouez (g) Kenaoz Troc'had  10 santim 20.5 1.26 3.50 laton levn  20 santim 23 1.26 4.40 laton levn  50 santim 22 1.65 5.45 Cu–Zn–Ni andennet S/1 25.5 1.65 7.32 Cu–Zn–Ni andennet S/2 22.2 2.07 5.62 daou vetal gwalenn ziavaez: dir kreiz: Cu–Zn–Ni levn S/5 24.3 2.13 6.67 daou vetal gwalenn ziavaez: dir kreiz: Cu–Zn–Ni andennet (abaoe 2009)

Bilhedoù
Roet e voe lañs d'ar bilhedoù S/10, S/20, S/50 ha S/100 e 1990. Degaset e voe ar bilhedoù S/200 e miz Eost 1995. Circular letter N°028-97-EF/90, 26 a viz Eost 1997, Bank Kreiz Mirout Perou Ar memes ment zo ganto (140 x 65 mm) ha diskouez a reont poltred un dudenn berouat brudet. Banco Central de Reserva del Perú, Familia de Billetes. Kavet d'ar 14 a viz Gouere 2007.

E 2021 e oa bet savet bilhedoù nevez, o kregiñ gant ar bilhedoù S/10 ha S/100 e miz Gouere 2021 hag heuliet gant ar re S/20 ha S/50 e miz Gouere 2022. Dont a reas ar bilhedoù S/200 er-maez e miz Kerzu 2023. BCR pone en circulación billete de S/200 con nuevo diseño  RPP Noticias, rpp.pe, RedacciónRPP, 2023-12-15
Anv Amred abaoeLiv Den diskouezet En tu all Skeudenn S/10 1991Gwer José Quiñones Gonzales, North American NA-50 “Torito” Ur Caproni Ca.113 o nijal war an tu gin  2011Gwer José Quiñones Gonzales Machu Pikchu  2014Gwer José Quiñones Gonzales Machu Pikchu Lec'hienn BCRP 2021Gwer María Isabel Granda y Larco vigogn (loen) hag Ismene amancaes (plant bleuniek) S/20 1991Gell Raúl Porras Barrenechea Diabarzh Palez Torre Tagle, sez Ministrerezh perouat an Darempredoù Etrebroadel  2011Gell Raúl Porras Barrenechea Huaca del Dragón, anvet dre fazi Chan Chan Lec'hienn BCRP 2022Gell José María Arguedas Altamirano kondor an Andoù (evn) ha Cantua buxifolia (plant)  S/50 1991Orañjez Abraham Valdelomar Oaziz Huacachina, Ica  2011Orañjez Abraham Valdelomar Templ nevez Chavin de Huantar (Huaraz) Lec'hienn BCRP 2022Roz María Rostworowski Tovar Jaguar (loen) ha Puya raimondii (plant)  S/100 1992Glaz Jorge Basadre Levraoueg Vroadel Perou  2011Glaz Jorge Basadre Pajáten Meur Lec'hienn BCRP 2021Glaz Pedro Paulet Loddigesia mirabilis (evn) ha Phragmipedium kovachii (orkide) S/200 1995Roz Rosa Lima Kouent Santo Domingo, Lima  2011Gris Rosa Lima Kêr sakr Caral-Supe Lec'hienn BCRP 2023Mouk Tilsa Tsuchiya Rupicola peruvianus, env broadel Perou, ha Dalechampia aristolochiifolia (plant) 

Daveoù ha notennoù

Liammoù diavaez
Bilhedoù ha pezhioù moneiz eus Bank Kreiz Perou
  Bilhedoù istorel Perou
  Moneiz e Perou

Rummad:Moneizoù
Rummad:Perou